Haeju
<s>Haeju čita se Hedžu (korejski: 해주시) je lučki grad) od 273,300 stanovnika na jugu Demokratske Narodne Republike Koreje u 
provinciji Južni Hwanghae.</s>

<s>On administrativni centar Provincije Južni Hwanghae.</s>

<s>Geografske karakteristike</s>

<s>Haeju leži na obali Žutog mora u istoimenom zaljevu, udaljen 135 km južno od glavnog grada Pyongyanga.</s><s>Teren je ravničarski osim na sjeveru gdje se uzdižu planine visoke i do 950 metara (vrh Sollyu na planini Suyang).</s>

<s>Grad ima kontinentalnu klimu sa najtoplijim augustom u zemlji, sa prosječnih 24.5 °C.</s>

<s>Administrativno je podjeljen na 26 dongova (kvartova) i 5 
ria (sela), tako da 88.4% njegovih stanovnika živi u urbanim a 11.6% % u ruralnim dijelovima.</s>

<s>Historija</s>

<s>Zbog svoje strateške pozicije trgovačkog puta prema Kini Haeju je bio značajan grad već od 10. vijeka, u vrijeme dinastija Goryeo i Joseon.</s>

<s>Gradski bedemi su podignuti 1291. obnovljani su između 1555. - 1591. i ponovno 1747.</s><s>Željeznica je stigla do grada za japanske okupacije, u to vrijeme luka je značajno proširena između 1928. - 1932.</s><s>U to vrijeme je značajno urbaniziran pa je status grada dobio 1938.</s>

<s>Teško je razaran za Korejskog rata, koji je i izbio 1950. napadom na njega.</s>

<s>Privreda, obrazovanje i kultura</s>

<s>Haeju je industrijski grad, poznat po talionicama, tvornici alata za poljoprivredu, cementari i tvornicama stakla, tekstila i obuće.</s>

<s>Pored industrije za ekonomiju grada važno je ribarstvo i luka, preko koje se odvija trgovina sa Kinom.</s><s>Uz to on je i važan garnizon sa pomorskom bazom, univerzitetski centar, sa teatrom i brojnim muzejima.</s>

<s>Pobratimski gradovi</s>

<s>Guaranda, Ekvador
  Ulan-Ude, Rusija</s>

<s>Poznati stanovnici
 Seungman I, prvi predsjednik Južne Koreje.</s>

<s>Izvori</s>

<s>Vanjske veze</s>

<s>Haeju North Korea 
Gradovi u Sjevernoj Koreji</s>

